Galápagoksenjättiläiskilpikonna
Galápagoksenjättiläiskilpikonna ("Geochelone nigra") on nimensä mukaisesti Galápagossaarilla tavattava maailman suurin maakilpikonna. Se on yksi maailman pitkäikäisimmistä eläinlajeista.
Galápagoksenjättiläiskilpikonna
Galápagoksenjättiläiskilpikonnat ovat täysikasvuisina keskimäärin 1,2 metriä pitkiä ja jopa yli 300 kilogramman painoisia. Väritys vaihtelee alalajien kesken, mutta kilpikonnien kuori on vihreähkö tai ruskeahko, ja iho on joko vaaleanruskea tai vihreänruskea. Kilven muoto vaihtelee alalajeilla satulamaisesta kupolimaiseen.